**Анализ на решението на задача**

**ОКРЪЖНОСТ**

Когато се движим по посока на часовниковата стрелка, тръгвайки от позиция t и преминавайки през k дъги, ще отидем в позиция t + k само в случаите, когато t+k ≤ n. При t+k>n, номерът на позицията е равен на остатъка от делението на t+k със стойността на n, когато този остатък не е 0, а когато е 0, позицията в която сме отишли има номер n. Остатъка се намира чрез операцията деление с остатък, която се означава с % в езика C/C++.

Така започвайки от позиция t=1, намираме чрез цикъла for(int i=1;i<=k;i++) последователните позиции t след всеки скок и поддържаме сумата от номерата им в променливата s.

*Автор: Емил Келеведжиев*